Preĝejo Sankta Burkardo (Kleinmölsen)

Preĝejo Sankta Burkardo (germane: St.-Burchardi-Kirche) estas protestantisma kirko en Kleinmölsen, Germanujo. 

La nuna aspekto estas de 1604, kiam konstruado eblis danke al mono erfurta. Ĉe la suda ĥoreja vando legeblas tabulo de la mondonacintoj. En 1719 okazis alidediĉo. En 1814 aperis la unua sigelo kun la nomo de sankta Burkardo: ĉi festo ankaŭ ĝis 1965/70 gravis por okazigo de kermeso. La fenestroj ĉirkaŭ la altarejo ankoraŭ estas gotikaj; la lignaj frisoj interne ĉirkaŭantaj estas jam renesancaj. Barelvolbo de la halokirko kun triflanka ĥoreja plurlatero. Sude estas antaŭmetita turo. Ankaŭ la rondarkaj portaloj kun la embrazuroj estas de 1604. La malsupra etaĝo estas jardekon pli malnova. La tura alteco estas 34,5 metroj kun okangula spajro. 

En 1712 alvenis baroka ambona altaro el Eisenach; la orgenon konstruis Friedrich Meißner el Gorsleben en la jaro 1913-a. La altartalbo, kun kavo el 1450/1500, ambono el 1579 kaj baroka bildo pri Kristo preĝanta je Getsemano. Kaj la bildoj kaj antikva kestego ĝuis restaŭradon post 2013. Ankaŭ la orgeno estis novigita kaj taŭgigita por uzado.

De 2005 la sonorila parto de la turo estis novigita. La malnova kampanilaro de 1500 estis en 2008 metita enĝardenen ĝuste antaŭ la portalo de la kirko kvazaŭ monumento. Dendrokronologiaj esploroj atestis dehakon de la arboj en vintro 1500/01 kaj de 1509 la lignaĵaro gastigis grandan sonorilon de la erfurtano Heinrich Ciegeler. En marto 1953 la sonorilo rompiĝis kaj estis riparita en Apolda. La du aliaj sonoriloj datas de 1955 kaj 1969. 

 Eksteraj ligiloj 

 Notoj 

Kleinmolsen
Kleinmolsen
Kleinmolsen